
Ehitusloa väljastamine

või väljastamisest keeldumine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Lahe tn 74 kinnistu omanikult ehitusloa taotlus aiamaja püstitamiseks koos kooskõlastatud ehitusprojekti ja riigilõivu maksekorraldustega. 
Ehitusprojekti vastavus projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud peaarhitektiga.
Ehitusprojekti seletuskirja tuleohutuse peatükis on kirjas, et „väline tulekustutuvesi on tagada veehoidlast (koos veevõtu kohtadega) vastavalt ettenähtud Esimene Metsaaed AÜ aiandusühistu üldplaneeringuga“. Kuna lause on koostatud grammatiliselt ebakorrektselt, on arusaamatu, kas tuletõrje veevõtukohad on olemas AÜ Esimene Metsaaed territooriumil või need on vaja tagada.
Majandus- ja kommunikatsiooniministri 25.09.2010. a määruse nr 67 „Nõuded ehitusprojektile“ §i 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. Lahe tn 74 aiamaja püstitamise ehitusprojektis on lisatud situatsiooniskeem, millel tuletõrje veevõtukoht on märkimata. Ehitusprojekt on Ida-Eesti Päästekeskuse poolt heaks kiidetud.

Ehitusloa menetluse käigus selgus, et AÜ Esimene Metsaaed teede ja üldmaa on erastatud. 
Aiandusühistu esimees teatas, et aiandusühistu territooriumil on väljapääsud veehoidla kaldale. 
Vastavalt Narva Linnavalitsuse 08.10.1998 korraldusele nr 1386-k „AÜ Esimene Metsaaed piiride ja pindala kinnitamine“ Lahe tn 74 kinnistu kuulub AÜ Esimene Metsaaed täpsustatud üldpindala koosseisu.

AÜ Esimene Metsaaed on asutatud eelmise sajandi 60-ndate aastate alguses, umbes 50 aasta jooksul on AÜ Esimene Metsaaed territooriumil ehitatud ja kasutatud nii aiamaju kui ka teisi majandusehitisi. Geodeesia ja maakorralduse osakonna andmetel AÜ Esimene Metsaaed territooriumil on 242 aiandusmaatükki. 
Tulenevalt ülaltoodust võib Lahe tn 74 aiamaja püstitamise  ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 §25 lõike 1 punkti 5 nõuetele ning ehitusseaduse §24 lõike 1 punkti 1 alusel keelduda ehitusloa väljastamisest. Lahe tn 74 aiamaja püstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Esimene Metsaaed territooriumil ei ole Lahe tn 74 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehituslubade andmine ja ehituslubade andmisest keeldumine) üks.
2.    ÕIGUSLIKUD ALUSED

2.1. Haldusmenetluse seaduse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3 Narva linna ehitusmääruse § 24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Väljastada ehitusluba Lahe tn 74 aiamaja püstitamiseks 
3. ALTERNATIIVOTSUS

Keelduda ehitusloa väljastamisest  Lahe tn 74 aiamaja püstitamiseks
4. RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

